מנחם חשאי

הרב מנחם חשאי (ה'תש"א, 1941 - ה'תש"ע, 2010) היה דיין ישראלי, חבר בית הדין הרבני הגדול.

ביוגרפיה
נולד בתימן בשנת ה'תש"א עלה ארצה כילד יתום במסגרת עליית הנוער ב-1949. למד בישיבת פורת יוסף, ובשנת ה'תש"ך (1960) נסמך לרבנות בידי הרב סלמן חוגי עבודי והרב עובדיה יוסף ורבנים אחרים.

לאחר נישואיו התגורר בשכונת קריית אליעזר בחיפה, יסד בה בית כנסת ושימש כרבו. הוא גם נהג להעביר שיעורים קבועים בבתי כנסת אחרים באזור. בימות החול למד בכולל "תורה והוראה" בעיר.

בניסן תשל"ה (1975) הוסמך לדיינות בידי מועצת הרבנות הראשית. במשך שנים כיהן כאב"ד בבית הדין הרבני האזורי בחיפה. בשנת 2007 התמנה כחבר בית הדין הרבני הגדול, ולאחר שלוש שנים בתפקיד נפטר.

לקריאה נוספת
 ארחות, ביטאון המועצה הדתית בחיפה, גיליון טו (תשל"ב), עמ' 32

קישורים חיצוניים
 פסקי דין של הרב מנחם חשאי בבית הדין הרבני בחיפה, באתר "דעת"
 פסקי דין של הרב מנחם חשאי בבית הדין הרבני הגדול, באתר "דעת"

הערות שוליים

ישראלים ילידי תימן
עולים לאחר קום המדינה: 1948–1950
עולים בעליית הנוער
רבנים תימנים ישראלים
חיפה: רבנים
דייני בית הדין הרבני הגדול
בוגרי ישיבת פורת יוסף
אבות בתי דין
אישים הקבורים בבית הקברות שדה יהושע
ישראלים שנולדו ב-1941
ישראלים שנפטרו ב-2010